标题：1022年
1022年
1022年是壬戌年（狗年）；契丹太平二年；北宋乾兴元年；大理明启十三年；越南顺天十三年；日本治安二年。
1022年-大事记
1、刘太后：北宋真宗皇后，名娥，1022-1033年临朝称制。太原人，入宫后先后为真宗美人、修仪、德妃，1007年郭皇后死后得以立为皇后。刘太后有才略，颇通经史，真宗当朝时便常与闻军国大政。1022年宋真宗死，仁宗（民间“狸猫换太子”中的太子）立，刘氏为太后，临朝称制。
2、乾兴（1022年）是宋真宗赵恒的年号，北宋使用这个年号共1年
3、四氏学教授：主管训课孔氏、颜氏、曾氏、孟氏学校生徒。四氏学本为孔氏家学，宋乾兴元年（1022年）始设学官，名为讲书。
4、哈罗德二世（1022年—1066年10月14日），盎格鲁-萨克逊王朝之韦塞克斯王国最后君主。
5、乾兴元年（1022年），宋仁宗即位，年甫10岁。章献太后遂命文臣纂集太祖、太宗、真宗三朝故事，为仁宗学习的蓝本。又诏高克明据此绘画之，即《三朝训鉴图》。画面上宫殿山川、銮舆仪卫无不具备，人物才及寸余，极为精妙。图成又叙事于左，在皇宫内刻版刊印，命傅姻辈早晚为仁宗展现，解释诱进。
6、雷州西湖公园原名罗湖，位于雷州古城的西北角，面积9万多平方米。自宋乾兴元年（公元1022年）寇准贬雷州司户参军，居湖滨，后又多有名人至此居游，遂成名胜。
7、文庙，亦称孔庙，夫子庙，文宣王庙，至圣庙，是历代祭祀孔子的祠庙，也是学宫和儒学教官衙署所在地。天圣元年（1022年），知军范宗古因文庙离监狱太近，遂从南门外择迁于城内“军治之东南（即今庙址）”。
出生
郭达：北宋名将（1088年去世）。
1022年-逝世
1.宋真宗:
宋真宗，名赵恒(公元968～1022年)，原名赵德昌，后又改名元休、元侃。太宗第3子。太宗病死后继位。在位25年，病死，终年55岁，葬于永定陵(今河南省巩县东南蔡家庄)。
2、释智圆（公元976-1022年），字无外，自号中庸子，又称潜夫，天台宗山外派的著名学者。宋乾兴元年（1022年），智圆浙世，年仅四十七个春秋。
历史记载
宋仁宗即位
宋真宗病死于乾兴元年（1022）二月，终年55岁，在位25年，先后使用过5个年号，即咸平、景德、大中祥符、天禧、乾兴，陵墓叫永定陵。继承真宗皇位的是他的第六个儿子仁宗赵祯。赵祯原名受益，生于大中祥符三年四月十四日。他的五个哥哥此前相继夭逝。真宗43岁喜得此子，了却一大心愿。如释重负。赵祯5岁即被封为庆国公，9岁进封升王，并被册立为皇太子。他少年老成，举止端庄，不苟言笑，得到真宗和太子宾客李迪等人的赞扬，真宗死后，赵祯即位，年仅13岁，真宗刘后临朝称制。
智圆圆寂
智圆，俗姓徐，字元外，自称中庸子。太平兴国元年（976）出生于钱塘（杭州）。早年出家，受戒于龙兴寺。成年后依奉先寺源清学习天台教观。后隐居西湖孤山，人称孤山法师。智圆除坐禅讲道外，通晓儒术，擅为文章诗词。乾兴元年（1022），圆寂，年四十七岁。其重要著作有《闲居编》、《文殊般若经疏》、《遗教经疏》、《般若心经疏》、《瑞应经疏》、《四十二章经注》、《不思议法门经疏》、《无量义经疏》、《首楞严经疏》。
善昭禅师圆寂
善昭俗姓俞，太原人。少曾习儒，能诗善艾，后剃发受具，策杖游方，得法于首山省念禅师，在住持汾州太平寺说法三十年，诲人不倦，持戒清严，风范高雅，僧俗仰慕，咸称汾州掸师。乾兴元年（1022）圆寂，享年七十八岁。
通鉴记载
真宗膺符稽古神功让德文明武定章圣元孝皇帝乾兴元年（辽太平二年）
春，正月，辛未朔，诏改元。
辽主如纳水。
二月，庚子朔，大赦天下。诏自今中外所上表章，省去尊号。群臣再表请复称，不允。乃别上尊号曰应天尊道钦明仁孝，癸卯，诏从之，然亦不果受册。
辛丑，辽主驻鱼儿泺。
甲辰，封丁谓为晋国公，冯拯为魏国公，曹利用为韩国公。
甲寅，对宰相于寝殿之东偏。帝不豫浸剧，戊午，崩于延庆殿。遗诏：“皇太子即皇帝位，尊皇后为皇太后，淑妃杨氏为皇太妃。”是日，百官见太子于延庆殿之东楹。遣内殿承制、合门使薛贻廓告哀于辽。京城内外，并增兵卫，罢工役。
初，辅臣共听遗命于皇太后，退，即殿庐草制，军国大事兼权取皇太后处分。丁谓欲去“权”字，王曾曰：“皇帝冲年，政出房闼，斯已国家否运，称权尚足示后；况言犹在耳，何可改也！且增减制书有法，表则之地，先欲乱之乎？”谓不敢言。曾又言：“尊礼淑妃太遽，须它日议之，不必载遗制中。”谓怫然曰：“参政顾欲擅改制书邪？”曾复与辨，而同列无助，曾亦止。时中外汹汹，曾正色独立，朝廷赖以为重。
己未，大赦，除常赦所不原者。百官进官一等，优赏诸军。山陵诸费，无以赋民。
庚申，命宰臣丁谓为山陵使。
先是群臣议太后临朝仪，王曾援东汉故事，请五日一御承明殿，太后坐左，帝坐右，垂帘听政。既得旨，而丁谓独欲帝朔望见群臣，大事则太后召对辅臣决之，非大事悉令雷允恭传奏，禁中画可以下。曾曰：“两宫异处而柄归宦者，祸端兆矣。”谓不听。癸亥，太后忽降手书，处分尽如谓所议。盖谓不欲令同列预闻机密，故潜结允恭使白太后，卒行其意。及学士草辞，允恭先持示谓，阅讫乃进。甲子，始听政于崇政殿西庑。
乙丑，以生日为乾元节。
丙寅，宰臣丁谓加司徒，冯拯加司空，枢密使曹利用加左仆射，并兼侍中。王曾谓丁谓曰：“自中书令至谏议大夫、平章事，其任一也；枢密珥貂可耳。今主幼，母后临朝，君执魁柄，而以数十年旷位之官一旦除授，得无公议乎？”谓不听。
戊辰，贬道州司马寇准为雷州司户参军，户部侍郎、知郓州李迪为衡州团练副使，仍播其罪于中外；准坐与周怀政交通，迪坐朋党傅会也。始议窜逐，王曾疑责太重，丁谓熟视曾曰：“居停主人恐亦未免耳。”盖指曾尝以第舍假准也，曾遂不复争。知制诰宋绶当直，草责词，谓嫌其不切，即用己意改定。诏所称“尝丑徒干纪之际，属先皇违豫之初，罹此震惊，遂至沉剧”，皆谓语也。
谓恶准、迪，必欲置之死地，遣中使赉敕就赐二人。中使承谓指，以锦囊贮剑揭于马前，示将有所诛戮状。至道州，准方与群官宴，驿吏言状，州吏皆悚惧出迎，中使避不见；问其所以来之故，不答。众惶恐不知所为，准神色自若，使人谓之曰：“朝廷若赐准死，愿见敕书。”中使不得已，乃授以敕。准即从录事参军借绿衫着之，短才至膝，拜敕于庭，升阶复宴，至暮乃罢。及赴贬所，道险不能进，州县以竹舆迎之，准谢曰：“吾罪人，得乘马幸矣。”冒炎瘴，日行百里，左右为泣下。
中使至浑州，迪闻其异于它日，即自裁，不殊，其子东之救之，乃免。人往见迪者，中使辄籍其名；或馈之食，留至臭腐，弃捐不与。迪客邓馀怒曰：“竖子！欲杀我公以媚丁谓邪！邓馀不畏死，汝杀我公，我必杀汝！”从迪至衡州，不离左右，迪由是得全。或语谓曰：“迪若贬死，如士论何？”谓曰：“异日好事书生记事，不过曰‘天下惜之’而已。”
初，迪贬衡州，丁谓戒使者，持诏促迪上道。通判郓州范讽辄留数日，为治装祖行。讽，正辞子也，先知平阴县，会河决王陵埽，水去而土肥，失阡陌，民数争不能决。讽为手书分别疆理，民皆持去，以为定券，无复争者。及通判淄州，岁旱蝗，它谷皆不粒，民以蝗不食菽，犹可艺，而患无种，讽行县至邹平，发官廪贷民，即出三万斛。比秋，民皆先期而输。在郓州日，诏塞决河，州募民入刍楗，而城邑与农户等，讽曰：“贫富不同而轻重相若，非诏书使度民力之意，有司误也。”即改符，使富人输三之二。因请下诸州，以郓为率，朝廷从其言。
曹玮责授左卫大将军，知莱州。玮时任镇、定都部署，丁谓疑玮不受命，诏河北转运使韩亿驰往收其兵。先是亿尝忤谓意，谓欲缘是并中亿。而玮得诏，即日上道，从弱卒十馀人，不以弓韦长矢箙自随，谓卒不能加害。
三月，壬申，以给事中李及知杭州。及治尚简严而乐道人善，以钱塘风俗轻靡，屏绝宴游。一日，冒雪出郊，众谓当置酒召客；乃独造林逋，清谈至暮而归。居官数年，未尝市吴中物，此去，惟市《白乐天集》一部。
以龙图阁直学士鲁宗道权判流内铨。宗道在选调久，患铨格烦密，及知吏所以为奸状，于是多所厘正，又悉书科条揭于庑下，人皆便之。
丙子，赐群臣御飞白书各一轴。帝始未尝飞白书，一日，至真宗灵御前见所陈飞白笔，遂取而试书，体势遒劲，有如夙习，因以分赐。
戊寅，中书请自禫祭后，只日于崇政殿或承明殿视事，双日如先帝故事，前后殿皆不坐。诏：“双日虽不视事，亦当宣召近臣入侍讲读。”
乙酉，作受命宝，其文曰：“恭膺天命之宝”，命参知政事王曾书。
庚寅，初御崇德殿听朝，皇太后设幄次于承明殿，垂帘以见辅臣。
是月，辽地震，云、应二州屋摧地陷，嵬白山裂数百步，泉涌成流。
光禄寺臣尉氏马季良，家本茶商，刘美女婿也。夏，四月，壬寅，召试馆职，太后遣内侍赐食，促令早了，主试者分为作之。
戊午，加赠皇太后三代，父通为彭城郡王，母庞氏为遂国太夫人，兄美为侍中。
遣薛田使于辽，告即位也。
辽主如缅山清暑。
五月，己巳朔，辽参知政事石用中卒。
丁丑，诏先朝《日历》、《起居注》未上者，亟修纂之，以大中祥符元年后史官失于撰集故也。
六月，己亥朔，上大行皇帝谥曰文明章圣元孝，庙号真宗。
辽主闻真宗崩，集蕃、汉大臣举哀号恸，因谓其宰相吕德懋曰：“闻嗣皇尚少，恐未知通好始末，苟为臣下所谓，奈何？”及薛贻廓至，具道朝廷之意，辽主喜，谓后曰：“汝可致书宋太后，使汝名传中国。”乃设真宗灵御于范阳悯忠寺，建道场百日，为真宗饭三京僧。复命沿边州郡不得作乐，下令国中，诸犯真宗讳悉易之。
遣殿前都点检耶律藏引等祭奠、吊慰。时太常博士程琳为接伴，辽使者谓琳曰：“昔先帝尝通使承天太后，今太后独无使，何也？”琳曰：“南北为兄弟，则先皇帝视承天犹叔母，故无嫌。今皇太后乃嫂也，礼不通问。”使者语屈。
庚申，西京作坊使入内押班雷允恭伏诛。
允恭与丁谓交接，倚势骄恣。始，宦官以山陵事多在外，允恭独留不遣，自请于太后，太后不许。允恭泣曰：“臣遭遇先帝，不在人后，而独不得效力陵上，敢请罪！”太后曰：“吾虑汝妄有举动，适为汝累。”允恭泣告不已，乃以为山陵都监。
三月，乙亥，允恭驰至陵下，司天监刑中和为允恭言：“今山陵上百步，法宜子孙，类汝州秦王坟。”允恭曰：“如何不用？”中和曰：“恐下有石若水耳。”允恭曰：“先帝无它子，若如秦王坟，当即用之。”中和曰：“山陵事重，按行覆验，时日淹久，不及七月之期。”允恭曰：“第移就上穴，我走马入见太后言之。”允恭素贵横，众莫敢违，即改穿上穴。乃入白太后，太后曰：“此大事，何轻易如此！”允恭曰：“使先帝宜子孙，何为不可！”太后意不然之，曰：“出与山陵使议可否。”允恭见谓，具道所以。谓亦知其不可，而重逆允恭意，唯唯而已。允恭即入奏曰：“山陵使亦无异议矣。”
既而上穴果有石，石尽水出，众议藉藉。修奉山陵部署惧不能成功，中作而罢，奏请待命。谓庇允恭，依违不决。癸巳，入内供奉官毛昌达还自陵下，具奏其事。太后连遣人诘谓，谓始请遣使按视。
丙申，遣入内供奉官罗崇勋等就巩县讯鞫允恭罪状以闻。癸卯，又遣权知开封府吕夷简、龙图阁直学士鲁宗道同内臣覆视皇堂；咸请复用旧穴，乃诏辅臣会谓第议。明日，再命王曾覆视。谓请俟曾还，与众议不异，始复役。诏复役如初，唯皇堂须议定乃修筑。曾卒从众议。
允恭坐擅移皇堂，并盗金珠、银帛、犀玉带等，杖死于巩县，籍其家；弟允中决配郴州编管，刑中和决配沙门岛。
初，丁谓与雷允恭协比专恣，内挟太后，同列无如之何。太后尝以帝卧起晚，令内侍传旨中书，欲独受群臣朝。谓适在告，冯拯等不敢决，请谓出谋之。及谓出，颇陈其不可，且诘拯等不即言，由是稍失太后意。又尝议月进钱充宫掖之用，太后滋不悦。
允恭既下狱，王曾欲因山陵事并去谓，而未得间，一日，语谓曰：“曾无子，将以弟之子为后，明日朝退，当留白此。”谓不疑曾有它意也。曾因独对，具言谓包藏祸心，故令允恭擅移皇堂于绝地；太后大惊。谓徐闻之，力自辨于帘前，未退，内侍忽卷帘曰：“相公谁与语？驾起久矣。”谓惶恐不知所为，以笏叩头而出。癸亥，辅臣会食资善堂，召议事，谓独不与，知得罪，颇哀请。钱惟演遽曰：“当致力，无大忧也！”冯拯熟视惟演，惟演踧?。
及对承明殿，太后谕拯等曰：“谓身为宰相，乃与允恭交通！”因出谓尝托允恭令后苑匠所造金酒器示之。又出允恭尝干谓求管句皇城司及三司衙司状，因曰：“谓前附允恭奏事，皆言已与卿等议定，故皆可其奏，近方识其矫诬。且营奉先帝陵寝而擅有迁易，几误大事。”拯等奏曰：“自先帝登遐，政事皆谓与允恭同议，称得旨禁中，臣等莫辨虚实。赖圣神察其奸，此宗社之福也。”太后怒甚，欲诛谓，拯进曰：“谓固有罪，然帝新即位，亟诛大臣，骇天下耳目。且谓岂有逆谋哉？第失奏山陵事耳。”太后怒少解，令拯等议降黜之命。任中正言谓被先帝顾托，虽有罪，请如律议功。曾曰：“谓以不忠，得罪宗庙，尚何议邪！”乃责谓为太子少保、分司西京。故事，宰相罢免皆降制，时欲亟行，止令拯等召舍人草词，仍榜朝堂，布谕天下。
丙寅，参知政事任中正罢为太子宾客、知郓州，坐营救丁谓故也。中正弟中行、中师并坐降黜。
秋，七月，辛未，王曾加中书侍郎、平章事，吕夷简为给事中，鲁宗道为右谏议大夫，并参知政事。
宗道为谕德时，居近酒肆，尝微行就饮肆中，偶真宗亟召，使者及门，久之，宗道始自酒肆来。使者先入，约曰：“即上怪公来迟，何以为对？”宗道曰：“第以实告。”使者曰：“然则公当得罪。”曰：“饮酒，人之常情；欺君，臣子之大罪也。”真宗果问使者，具以宗道所言对。帝诘之，宗道谢曰：“有故人自乡里来，臣家贫，无杯杓，故就酒家饮。”帝以为忠实可大用，尝以语太后，太后识之，于是并夷简皆首蒙擢任。
礼仪院言：“大行山陵礼毕，庄穆皇后郭氏，尝母仪天下，礼当升祔；庄怀皇后潘氏，本从籓邸追命，止当享于后庙。”诏集议尚书省，学士承旨李维等请如礼仪院所定，从之。
丙子，以枢密副使钱惟演为枢密使。
戊寅，诏真宗陵名曰永定。始，丁谓请名陵曰镇，及谓贬，冯拯谓三陵皆有“永”字，故易曰永定陵。然永定乃县名也，而宣祖止名安陵，又以翼祖陵已名为定，复追改为靖。议者议拯不学，当时无正之者。
辅臣三上表，请皇太后遵遗制，每五日一临便殿，依先定仪注，许令中书、枢密院奏事，与皇帝共加裁酌，皇太后不许；复上皇帝表，乃从之。
初，女道士刘德妙，尝以巫师出入丁谓家，谓败，逮系德妙，内侍鞫之。德妙具言谓尝教之曰：“汝所为不过巫事，不若托老君言祸福，足以动人。”于是即谓家设神像，夜醮于园中，雷允恭数至请祷。及真宗崩，引入禁中。又因穿地得龟蛇，令德妙持入内，给言出其家山洞中。仍复教云：“上即问若所事何知为老君，第云相公非凡人，当知之。”谓又作颂，题曰“混元皇帝赐德妙”，语涉妖诞。辛卯，再贬谓崖州司户参军，诸子并勒停，籍其家，得四方赂遗，不可胜纪，仍以谓罪状布告中外。
始，谓命宋绶草寇准责词，绶请其罪，谓曰：“《春秋》无将，汉法不道，皆证事也。”绶虽从谓指，然卒改易谓本语不纯用。及谓贬，绶犹当制，即草词曰：“无将之戒，旧典甚明；不道之辜，常刑罔救。”论者快焉。
谓初逐准，京师为之语曰：“欲得天下宁，当拔眼中钉；欲得天下好，莫如召寇老。”不半岁，谓亦贬。谓道出雷州，准遣人以一蒸羊逆之境上。谓欲见准，准拒绝之。闻家僮谋欲报仇，乃杜门使纵博，毋得出，伺谓行远乃罢。
壬辰，诏：“中外臣僚有曾与丁谓往来者，一切不问。”
甲午，辅臣请“皇太后、皇帝五日—御承明殿，凡军马机宜及臣下陈乞恩泽，并呈禀取旨；若常事，即依旧进入，候印画付外；或事从别旨，有未可行者，即于御前纳下，再俟处分。”从之。
八月，壬寅，以礼部郎中张师德等为辽后生辰国信使。辽后生辰专遣使始此。
乙巳，帝与皇太后御承明殿，垂帘决事，始用王曾议也。时冯拯继丁谓为首相，颇欲蹑谓故迹，曾独晓以祸福，且逆折之，拯不敢肆。自是事—决于两宫。
初，谓定太后称“予”。谓败，中书与礼仪院参议，每下制令称“予”，而便殿处分事称“吾”。太后诏止称“吾”。
九月，已巳，诏：“伎术官自今不得如京朝官用考课迁陟。”先是司天监丞徐起等言遇先帝御楼，及帝即位，止迁一官，愿如京朝官例，迁两官。朝廷恶其幸进，条约之。
己卯，诏以天书从葬永定陵，用王曾、吕夷简之议也。
辛卯，灵驾发引，帝不视事者十日，其后虽视事，犹御便殿。初，有司请悉坏灵驾所经道路城门、庐舍，以过车舆、象物。侍御史知杂事谢涛言：“先帝东封西祀，仪物大备，犹不闻有所毁撤。且遗诏务从俭薄，今有司治明器侈大，以劳州县，非先帝意，愿下少府裁损之。”太后不可。帝时与太后俱坐合中，乃言曰：“城门卑者当毁之，民居不当毁也。”太后以为然。
是月，辽主驻鲁古思淀。
冬，十月，丁酉朔，辽赐宰臣吕德懋、参知政事吴叔达、枢密副使杨又玄、右丞相马保忠钱物有差。
己酉，葬文明章圣元孝皇帝于永定陵，庙号真宗。
己未，祔真宗神主于太庙，庙乐曰《大明之舞》。以庄穆皇后配享，仍诏立庄穆忌。
初，太后欲具平生服玩如宫中，以银罩覆神主；参知政事吕夷简言：“此未足以报先帝。今天下之政在两宫，惟太后远奸邪，奖忠直，辅导圣德，则所以报先帝者宜莫如此。”
甲子，帝与皇太后始复御承明殿。
是月，辽主至上京，曲赦畿内囚。
十一月，丁卯朔，枢密使钱惟演罢为保大军节度使，知河阳。初，丁谓逐寇准，惟演与有力焉。及序枢密题名石，独刊去准名，曰：“逆准削而不书”。谓祸既萌，惟演虑并得罪，遂挤谓以自解。冯拯恶其为人，因言：“惟演以妹妻刘美，实太后姻家，不可与政，请出之。”乃有是命。
惟演至河阳，尝请曲赐镇兵特支钱。太后将许之，侍御史知杂事蔡齐曰：“尝罚者，上人所操，非臣下所当请。且天子新即位，惟演连姻后家，乃请偏赏以自为恩，摇撼众心，不可许。”即劾奏惟演。遂罢赐钱。
戊辰，以李沆、王旦、李继隆配享真宗庙庭。
以翰林学士刘筠为御史中丞。先是三院御史言事，皆先白中丞。筠举旧仪，榜之台中，令各举纠弹之职，毋白中丞、杂知。
癸酉，命翰林学士承旨李维、翰林学士晏殊修《真宗实录》；寻复命翰林侍讲学士孙奭、知制诰宋绶、度支副使陈尧佐同修。
乙亥，以皇太后生日为长宁节。
庚辰，判国子监孙奭言：“知衮州日，建立学舍以延生徒，至数百人，臣虽以俸钱赡之，然常不给。自臣去郡，恐渐废散，乞给田十顷为学粮。”从之。诸州给学田始此。
辛巳，始御崇政殿西合，召翰林侍讲学士孙奭、龙图阁直学士兼侍讲冯元讲《论语》，侍读学士李维、晏殊与焉。初诏双日御经筵，自是虽只日亦召侍臣讲读。王曾以帝新即位，宜近师儒，故令奭等入侍。帝在经筵，或左右瞻瞩，则奭拱默以俟。每讲，体貌必庄，至前世乱君亡国，必反覆规讽，帝为竦然改听。
壬午，以尚书右丞张知白为枢密副使。
国子监旧制皆用近臣及宿儒典领，以后颇任贵游子弟之初仕者，与管库资序略均。壬辰，始命冯元同判国子监，仍诏自今毋得差补廕京朝官。
是月，吐蕃李立遵来附。
十二月，辛丑，高丽王询卒，其子钦遣使告于辽，辽主即命使册钦为高丽国王。
甲辰，诏辅臣崇政殿西庑观孙奭讲《论语》；既而帝亲书唐贤诗以分赐焉。自是每诏辅臣至经筵，多以御书赐之。
京城谷价翔贵，戊申，出常平仓米贱粜以济民。
丁卯，诏：“应典卖田产影占徭役者，听人告，以所隐田三之一予之。”
加冯拯昭文馆大学士，监修国史，王曾集贤殿大学士。自是上相必加昭文、监史，次相加集贤。若上相罢免，则以次而升。如除三相，则分监修国史于次相云。
是岁，辽放进士张渐等四十七人。